Ehdotus: Neuvoston asetus Venäjän federaatiosta tuotavia tiettyjä terästuotteita koskevien tiettyjen rajoitusten hallinnoinnista 8 päivänä heinäkuuta 2002 tehdyn komission päätöksen muuttamisesta /* KOM/2003/0494 lopull. - ACC 2003/0191 */





Ehdotus: NEUVOSTON ASETUS Venäjän federaatiosta tuotavia tiettyjä terästuotteita koskevien tiettyjen rajoitusten hallinnoinnista 8 päivänä heinäkuuta 2002 tehdyn komission päätöksen muuttamisesta (komission esittämä) PERUSTELUT Euroopan hiili- ja teräsyhteisö ja Venäjän federaation hallitus tekivät 9 päivänä heinäkuuta 2002 sopimuksen tiettyjen terästuotteiden kaupasta. Sopimuksen yhteisesti hyväksytyssä pöytäkirjamerkinnässä nro 2 edellytetään, että jos ilmenee samanlainen ongelma kuin sopimusta edeltävissä neuvotteluissa tuli esille (eli sopimusta kierretään viemällä sen soveltamisalaan kuulumattomia booriseosteisesta teräksestä valmistettuja tuotteita kilpailukykyisemmällä hinnalla kuin sen soveltamisalaan kuuluvia seostamattomasta teräksestä valmistettuja tuotteita), sopimuspuolet aloittavat neuvottelut hyväksyttävän ratkaisun löytämiseksi. Tällainen ongelma ilmeni ja sopimuspuolet aloittivat neuvottelut. Niiden tuloksena sopimuspuolet sopivat laajentavansa sopimuksen kattavuutta tuotteiden ja vastaavien määrällisten rajoitusten osalta ja tekivät kyseistä sopimusta muuttavan uuden sopimuksen. Venäjän federaation hallitus on lisäksi pyytänyt voimassa olevan sopimuksen 3 artiklan 3 kohdan mukaisesti, että tietyt vuonna 2002 käyttämättä jääneet määrällisten rajoitusten määrät siirretään seuraavalle vuodelle. Venäjän federaation hallitus on myös pyytänyt voimassa olevan sopimuksen 3 artiklan 4 kohdan mukaisesti, että muutamat kahta tuoteryhmää koskevat määrälliset rajoitukset siirretään toiseen ryhmään. Tämä ehdotus neuvoston asetukseksi muodostaa tarvittavan täytäntöönpanolainsäädännön määrällisten rajoitusten siirtämiseksi seuraavalle vuodelle ja niiden siirtämiseksi toiseen ryhmään sekä uutta sopimusta varten. 2003/0191 (ACC) Ehdotus: NEUVOSTON ASETUS Venäjän federaatiosta tuotavia tiettyjä terästuotteita koskevien tiettyjen rajoitusten hallinnoinnista 8 päivänä heinäkuuta 2002 tehdyn komission päätöksen muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [1], [1] EUVL C [...], [...]. s. [...]. sekä katsoo seuraavaa: (1) Kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehty kumppanuus- ja yhteistyösopimus [2] tuli voimaan 1 päivänä joulukuuta 1997. [2] EYVL L 327, 28.11.1997, s. 3. (2) Kumppanuus- ja yhteistyösopimuksen 21 artiklan mukaan Euroopan hiili- ja teräsyhteisön, jäljempänä 'EHTY', alaan kuuluvien tuotteiden kauppaa säännellään III osaston, sen 15 artiklaa lukuun ottamatta, määräyksillä ja erillisen sopimuksen määräyksillä. (3) Euroopan hiili- ja teräsyhteisö ja Venäjän federaatio tekivät 9 päivänä heinäkuuta 2002 tällaisen sopimuksen tiettyjen terästuotteiden kaupasta [3], joka hyväksyttiin Euroopan hiili- ja teräsyhteisön puolesta 8 päivänä heinäkuuta 2002 tehdyllä komission päätöksellä [4]. [3] EYVL L 195, 24.7.2002, s. 55. [4] EYVL L 195, 24.7.2002, s. 54. (4) Euroopan hiili- ja teräsyhteisön perustamissopimuksen voimassaolo päättyi 23 päivänä heinäkuuta 2002; sopimuspuolet sopivat edellä mainitun sopimuksen 10 artiklan 2 kohdan mukaisesti, että sopimuksen soveltamista jatketaan ja että kaikki oikeudet ja velvollisuudet säilyvät ennallaan EHTY-sopimuksen voimassaolon päättymisen jälkeen. (5) Venäjän federaation hallitus on pyytänyt sopimuksen 3 artiklan 3 kohdan mukaisesti tiettyjen määrällisten rajoitusten siirtämistä vuoden 2002 käyttämättömien määrien osalta; eri tuoteryhmien sallitut siirtomäärät ovat: 2 186 980 kg ryhmälle SA1, 10 802 830 kg ryhmälle SA1a, 4 200 000 kg ryhmälle SA2, 2 505 046 kg ryhmälle SA3, 0 ryhmälle SA4, 272 850 kg ryhmälle SB1, 4 200 000 kg ryhmälle SB2 ja 11 550 000 ryhmälle SB3. (6) Venäjän federaation hallitus on pyytänyt sopimuksen 3 artiklan 4 kohdan mukaisesti, että tuoteryhmästä SB2 siirretään 4 000 tonnia ja tuoteryhmästä SB3 6 000 tonnia tuoteryhmään SA1a. (7) Sopimuspuolet aloittivat edellä mainitun sopimuksen yhteisesti hyväksytyssä pöytäkirjamerkinnässä nro 2 edellytetyt neuvottelut ja päättivät, että sopimuksen kattavuutta on tuotteiden osalta laajennettava niin, että siihen sisältyvät myös tuoteryhmät SA5 ja SA6 ja että kattavuuden laajentamista varten tehdään aikaisempaa sopimusta muuttava uusi sopimus. (8) Euroopan yhteisö on hyväksynyt uuden sopimuksen tekemisen ja se tuli voimaan päivänä, jona se allekirjoitettiin [5]. [5] Katso tämän virallisen lehden sivu .... (9) Tämän mukaisesti on tarpeen muuttaa Venäjän federaatiosta tuotavia tiettyjä terästuotteita koskevien tiettyjen rajoitusten hallinnoinnista 8 päivänä heinäkuuta 2002 tehty komission päätös [6], jotta siinä otettaisiin huomioon määrällisten rajoitusten siirtämistä seuraavalle vuodelle koskeva pyyntö ja niiden siirtämistä toiseen ryhmään koskeva pyyntö sekä uusi sopimus. [6] EYVL L 195, 24.7.2002, s. 38. ON ANTANUT TÄMÄN ASETUKSEN: 1 artikla Muutetaan Venäjän federaatiosta tuotavia tiettyjä terästuotteita koskevien tiettyjen rajoitusten hallinnoinnista 8 päivänä heinäkuuta 2002 tehty komission päätös seuraavasti: 1. Korvataan komission päätöksen liite I oheisella liitteellä I. 2. Korvataan komission päätöksen liite IV oheisella liitteellä II. 2 artikla Tuotaessa yhteisöön tuoteryhmiin SA5 ja SA6 kuuluvia tavaroita, joihin liittyy ennen tämän asetuksen voimaantuloa annettu tarkkailuasiakirja [7], ei edellytetä komission päätöksessä ja erityisesti sen 2 artiklassa tarkoitettua tuontilupaa. [7] Myönnetään komission asetuksen (EY) N:o 76/2002 (EYVL L 16, 18.1.2002, s. 3), sellaisena kuin se on viimeksi muutettuna komission asetuksella (EY) N:o 2385/2002 (EYVL L 358, 31.12.2002, s. 125), mukaisesti. 3 artikla Venäjältä peräisin olevien ja yhteisöön 1 päivänä tammikuuta 2003 tai sen jälkeen tuotavien, tuoteryhmissä SA5 ja SA6, sellaisina kuin ne määritellään liitteessä I, lueteltujen tuotteiden määrät luetaan oheisessa liitteessä II vuodelle 2003 ilmoitettuihin vastaaviin määrällisiin rajoituksiin. 4 artikla Tämä asetus tulee voimaan kymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Neuvoston puolesta Puheenjohtaja LIITE I >TAULUKON PAIKKA> LIITE II MÄÄRÄLLISET RAJOITUKSET Yksikkö: kg >TAULUKON PAIKKA> Huomautus: SA ja SB ovat tuoteluokkia. SA1-SA6 ja SB1-SB3 ovat tuoteryhmiä.